Denise Bidot eerste plus-groot Victoria's Secret-model? | SARIE
Denise Bidot sal haar oogtande gee om Victoria's Secret se eerste plus-groot model te wees, berig Daily Mail.
Dalk is dié droom nie so vergesog nie, want die bruinkop-skoonheid het reeds by verlede jaar se New York Modeweek geskiedenis gemaak. Sy was die eerste voller figuur wat vir straight-size handelsmerke op die loopplank verskyn het.
Tydens 'n onderhoud met E! Online het Denise gesê dis juis nou die perfekte tyd om 'n plus-groot model by die uitgesoekte 'angels' te voeg: "Ek dink dit sal 'n deurslaggewende stelling van Victoria's Secret wees … As 'n vrou met kurwes kan ek nie daar onderklere koop nie, want ek pas nie daarin nie."
A photo posted by Denise Bidot (@denisebidot) on Jun 30, 2015 at 11:25am PDT
"Ek glo dit sal 'n positiewe boodskap vir voller vroue wees – hulle is net so mooi en dat Victoria's Secret alle groottes aanvaar en vier," het sy bygevoeg.